Andreas Johan Sjögren

Andrejus Šiogrenas (, , 1794 m. balandžio 15 [26] d. Sitkalos kaime, dab. Suomijoje – 1855 m. sausio 6 [18] d. Sankt Peterburge, Rusijos imperijoje) – Suomijos ir Rusijos kalbininkas, istorikas, etnografas, keliautojas, finougristikos pagrindėjas.

 Biografija 
Gimė kaimo batsiuvio šeimoje Suomijoje. 1803 m. pradėjo mokytis Lovijsos mokykloje. Baigęs gimnaziją Porve, mokėsi Turku universitete, kur dalyvavo tautiniame šviečiamajame „Turku romantizmo“ judėjime. Universitetą baigė 1819 m. liepą.

1821 m. išsikėlė į Sankt Peterburgą; 1823 m. N. Rumiancevas savo bibliotekoje jį įdarbino bibliotekininku.

Nuo 1827 m. gruodžio 19 d. – Rusijos mokslų akademijos narys korespondentas, nuo 1829 m. rugsėjo 30 d. – istorijos adjunktas, nuo 1831 m. kovo 9 d. – rusų istorijos ir senovės neetatinis akademikas, nuo 1844 m. spalio 5 d. – Istorijos-filologijos skyriaus (Rusijos finų ir Kaukazo tautų filologija bei etnografija) etatinis akademikas.

XIX a. 3-ajame dešimtmetyje ekspedicijų į Kareliją (Oloneco guberniją) metu studijavo karelų ir vepsų kalbas. 1827–1829 m. keliavo po Naugardo, Vologdos, Archangelsko, Viatkos, Kazanės ir Permės gubernijas. Remdamasis ekspedicijose surinkta medžiaga „Imperatoriškosios Peterburgo mokslų akademijos užrašuose“ ir kituose leidiniuose publikavo seriją straipsnių apie zyrius, jemius, čiudus, ingrus.Карелия: энциклопедия: в 3 т. / гл. ред. А. Ф. Титов. Т. 3: Р — Я. — Петрозаводск: «ПетроПресс», 2011. — 384 с.: ил., карт. ISBN 978-5-8430-0127-8 (т. 3) — стр. 281–282

1835 m. A. Šiogrenas lankėsi Kaukaze, ten studijavo osetinų ir sakartveliečių kalbas. Pagal šioje kelionėje sukauptą medžiagą rusų ir vokiečių kalbomis jis 1844 m. publikavo „Osetinų gramatiką su trumpu osetinų-rusų ir rusų-osetinų žodynu“, pirmąjį mokslinį osetinų kalbos tyrimą, kuriame aprašomos gramatinės kategorijos, pavyzdžiui, linksniai, laikai, veiksmažodžio asmenų formos ir kt. A. Šiogrenas laikomas osetinų raidyno kirilica kūrėju, šis raidynas su kai kuriomis pataisomis naudojamas ir šiomis dienomis.

1846–1852 m. Rusijos imperijai priklausančiuose Livonijoje ir Kurše atliko lauko tyrimus, sudarė lyvių kalbos žodyną bei gramatiką, kuriuos po jo mirties baigė rengti ir 1861 m. Sankt Peterburge dviem tomais išleido F. Vydemanas.Большая Российская Энциклопедия. Статья: Шёгрен Андрей Михайлович , Nuoroda tikrinta 2022-08-04Большая Российская Энциклопедия. Статья: ВИ́ДЕМАН Фердинанд Иванович , Nuoroda tikrinta 2022-08-04

Palaidotas Sankt Peterburge Mitrofano kapinėse.

Darbai
 Anteckningar om församlingarne i Kemi-Lappmark (1828)
 Die Sürjänen, ein historisch-statistisch-philologischer Versuch (1829)
 Über die finnische Bevölkerung des St. Petersburgischen Gouvernements und über den Ursprung des Namens Ingermannland (1833)
 Ossetische Sprachlehre (1841)
 Grammatik der ossetischen Sprache (1844)
 Ossetische Studien (1848)
 Zur Ethnographie Livlands (1849)
 Historisch-ethnographische Abhandlungen über den finnisch-russischen Norden
 Livische Grammatik nebst Sprachproben
 Livisch-deutsches und deutsch-livisches Wörterbuch
 Gesammelte Schriften I–II (postuumi 1861, uusintapainos 1969)
 Tutkijan tieni, käsikirjoituksesta suomentanut Aulis J. Joki, Suomalaisen kirjallisuuden seura, 1955.
Išnašos

Literatūra
Бранч М. Андерс Йохан Шёгрен // Сто замечательных финнов : Калейдоскоп биографий : [арх. 18 декабря 2012] / ред. Т. Вихавайнен[d]; пер. с фин. И. М. Соломеща. — Хельсинки : Общество финской литературы, 2004. — 814 с. — ISBN 951-746-522X.
Лейнонен М. Письма из Усть-Сысольска в личном архиве А. М. Шёгрена в финской национальной библиотеке // Пермистика 13: Вопросы пермского языкознания Сборник статей на материалах XIII Международного симпозиума. 2012. С. 102—107.
Матвеев А. К. А. М. Шёгрен как исследователь субстратной топонимики Русского Севера // Взаимодействие языков: Сб. статей / Учёные записки № 80. Серия филологическая, вып. 8 / Редколл.: Э. Д. Барышникова, Л. В. Доровских, А. К. Матвеев (отв. ред.); Уральский государственный университет имени А. М. Горького, МВ и ССО РСФСР. — Свердловск: УрГУ, 1969. — С. 105—110. — 112 с. — 750 экз. (обл.)
Основоположник российского академического кавказоведения академик Андрей Михайлович Шёгрен: Исследование. Тексты / Отв. ред. М. И. Исаев. — М.: ИМЛИ РАН, 2010. — 952 с. — ISBN 978-5-9208-0374-0.
Шаскольский И. П. Основатель российского финно-угроведения: К 200-летию со дня рождения академика И. А. Шёгрена // Вестн. Рос. акад. наук. — 1994. — Т. 64, № 12. — С. 1128—1133
Шегрен, Андрей Михайлович // Энциклопедический словарь Брокгауза и Ефрона : в 86 т. (82 т. и 4 доп.). — СПб., 1890—1907.

Kategorija:Suomijos mokslininkai
Kategorija:Rusijos mokslininkai